rejauldu/bengali-wikipedia huggingface dataset:
জাহাজি বাংলা প্রোগ্রেসিভ রক ব্যান্ড শিরোনামহীনের অভিষেক স্টুডিও অ্যালবাম। এটি ১ জানুয়ারি ২০০৪ সালে জি-সিরিজের ব্যানারে বাংলাদেশে প্রকাশিত হয়। এটি ব্যান্ডের একমাত্র অ্যালবাম হিসেবে প্রাথমিকভাবে অধিকাংশ রেকর্ড লেবেল সংস্থা কর্তৃক প্রকাশে অস্বীকৃত এবং প্রত্যাখ্যাত হয়েছিল। যদিও মুক্তির পর অ্যালবামটি প্রাথমিক সাফল্য পেয়েছিল। অ্যালবামের সাইকেডালিক এবং ফোক রক ঘরানার "হাসিমুখ" গানটি ব্যাপক জনপ্রিয়তা পায়। গানটি সর্বপ্রথম শিরোনামহীনকে ব্যান্ড হিসেবে পরিচিতি এনে দিয়েছিল। ব্যান্ডের প্রতিষ্ঠাতা সদস্য জিয়াউর রহমান জিয়া ১৯৯৭ সালে গানটি রচনা ও সুর করেছিলেন। পরবর্তীতে টেলিভিশন বিজ্ঞাপনেও গানটি ব্যবহৃত হয়েছিল।  জাহাজি অ্যালবামে শিরোনামহীন আধুনিক শহুরে মানুষের জীবনবোধ এবং নিত্যদিনকার সংগ্রামের চিত্র বিবৃত করার চেষ্টা করেছে। এই অ্যালবামটির টাইটেল গান জাহাজী যেখানে, একজন মধ্যবিত্ত তরূনের জীবন আর জীবিকার সন্ধ্যানে নিয়ত ছুটে চলাকে জাহাজী বা নাবিক' হিসেবে রূপক অর্থে নির্দেশ করা হয়েছে।  পটভূমি প্রাথমিকভাবে নতুন লাইনআপে প্রায় তিন বছর কাজের পর এবং ব্যান্ড গঠনের প্রায় আট বছর পর শিরোনামহীন তাদের প্রথম অ্যালবাম প্রকাশ করে। সে সময়ে দলে ছিলেন জিয়া (বেস), জুয়েল (গিটার), তানযীর তুহীন এবং সদ্য যোগ দেয়া ফারহান করিম (সরোদ), ইয়াসির তুষার (গিটার) ও কাজী আহমেদ শাফিন (ড্রাম)। ২০০৩ সালের ১৫ থেকে ৩০ ডিসেম্বরের মধ্যে বিভিন্ন সেশনে র‍্যাবিট কমিউনিকেশন স্টুডিওতে শিরোনামহীন তাদের পূর্ব সংকলিত প্রায় ৫০টি গান থেকে দশটি গান রেকর্ড করে।: তাদের ৫০টিরও অধিক গান থেকে ১০টি গান তাদের প্রথম অ্যালবাম "জাহাজি"-তে সংকলিত হয়েছে। (প্রাথমিক উৎস)। কয়েকটি সেশনে গানগুলি রেকর্ড করা হয়েছিল। একটি সেশনে "শুভ্র রঙিন", "শহরের কথা" এবং "হাসিমুখ" গানগুলি রেকর্ড করা হয়েছিল।  মুক্তি অ্যালবামের প্রচ্ছদে একজন স্যুট-টাই পরিহিত লোকের লাফিয়ে পড়ার ছবি রয়েছে, শিরোনামহীনের মতে লোকটি রূপক অর্থে একজন জাহাজী।  গানের তালিকা অ্যালবামের এগারোটি গানের মধ্যে একভাবে জিয়াউর রহমান জিয়া ছয়টি এবং তানজির তুহিন এবং ফারহান দুইটি করে গান লিখেছেন।  ব্যান্ডের সদস্যবৃন্দ  জিয়াউর রহমান জিয়া - বেস  তানজির তুহিন - কণ্ঠ  ইয়াসির তুষার - গিটার  জুয়েল - গিটার  ফারহান করিম - সরোদ, কণ্ঠ  কাজী আহমেদ শাফিন - ড্রাম  তথ্যসূত্র  উৎস    বহিঃসংযোগ  জাহাজী  শিরোনামহীনের প্রাতিষ্ঠানিক ওয়েবসাইটে  বিষয়শ্রেণী:২০০৪-এর অ্যালবাম বিষয়শ্রেণী:বাংলা ভাষার অ্যালবাম বিষয়শ্রেণী:শিরোনামহীনের অ্যালবাম বিষয়শ্রেণী:জি-সিরিজের অ্যালবাম বিষয়শ্রেণী:বাংলা সঙ্গীত
thumb|ঐতিহ্যবাহী হিমাচলি টুপি পরিহিত কুলু অঞ্চলের একজন পুরুষ হিমাচলি টুপি () হল হিমাচল প্রদেশের সংস্কৃতির সাথে সম্পর্কিত স্বাতন্ত্র্যমণ্ডিত একপ্রকার টুপি যা মূলত পাহাড়ি অঞ্চলের বাসিন্দাদের ঐতিহ্যবাহী ও পরম্পরাগত পোশাক-পরিচ্ছদের একটি অংশ। এটিকে পাহাড়ি টুপি বলেও ডাকা হয়। দৈনন্দিন পরিধানের পাশাপাশি সাধারণত স্থানীয় অনুষ্ঠান, বিবাহ, উৎসব-পার্বণ ইত্যাদিতেও এটি পরিধান করা হয়।  ইতিহাস হিমাচলি টুপি ঐতিহাসিকভাবে কিন্নরের সাথে সম্পর্কিত ছিল এবং রাজকীয় বুশাহর ও কুলু রাজ্য হয়ে সবশেষে হিমাচল প্রদেশের অন্যান্য অংশে পৌঁছেছিল।  সামগ্রী ও আকৃতি হিমাচলি টুপি হিমাচল প্রদেশের অন্যতম জনপ্রিয় শিল্পকলা যা সাধারণত উল দিয়ে নির্মিত হয়। আকৃতির দিক দিয়ে এটি সাধারণত গোলাকার বা নৌকো আকৃতির হয়ে থাকে।  প্রকারভেদ  অঞ্চলভেদে হিমাচলি টুপির অনন্য রং ও শৈলী পৃথক পৃথক হয়। হিমাচলি টুপিকে মূল চারটি ভাগে বিভক্ত করা হয়েছে। ভাগ চারটি হচ্ছে- বুশাহর অঞ্চলে প্রচলিত বুশাহরি টুপি, কিন্নৌর অঞ্চলে প্রচলিত কিন্নৌরি টুপি  কুলু জেলায় প্রচলিত কুলুবি টুপি এবং লাহৌল অঞ্চলে প্রচলিত লাহৌলি টুপি।  পরম্পরাগত পরিধান হিমাচলি টুপি হিমাচলের দৈনিক পরিধানের একটি অংশ। সচরাচর এটি স্থানীয় উৎসব, ধর্মীয় অনুষ্ঠান ও বিবাহ-শাদির সময়ে পরা হয়। কাংরা ও হামিরপুরের মতো প্রায় সকল পাহাড়ি অঞ্চলের পুরুষরা কুর্তা, পায়জামা ও টুপি পরে এবং মহিলারা কামিজ ও ওড়নার সাথে চুড়িদার পায়জামা বা সালোয়ার পরিধান করে। হিমাচলি টুপি হিমাচলের সাংস্কৃতিক পরিচয়ের প্রতিনিধিত্ব করে। হিমাচলের মানুষেরা এটি নিয়ে গৌরব অনুভব করে। এটি অনকেটা পঞ্জাবি শিখদের পাগড়ির সমপর্যায়ের পরিচ্ছদ। চিত্র বীথিকা  তথ্যসূত্র  Himachali Topi, Himachal Cap, Pahadi Topi Himachal Wale - Guide of Himachal Pradesh  বিষয়শ্রেণী:বস্ত্র বিষয়শ্রেণী:হিমাচল প্রদেশের সংস্কৃতি বিষয়শ্রেণী:ভারতীয় উষ্ণীশ
অধিবিনায়ক (অপর নাম নরমুখ বিনায়ক; সংস্কৃত: अधिविनायक) হলেন হিন্দু দেবতা গণেশের (বিনায়ক) একটি রূপভেদ। শিবপুরাণে উল্লিখিত হয়েছে, শিব তাঁর পুত্র গণেশের মুণ্ডচ্ছেদ করেছিলেন। তার আগে গণেশের মস্তক স্বাভাবিক মানুষের মতোই ছিল। অধিবিনায়ক মূর্তিতে গণেশকে সেই মানবমুখী রূপেই দেখা যায়। গণেশের এই বিশেষ রূপটি অবশ্য অল্পপরিচিত। অল্প কয়েকটি মন্দিরই অধিবিনায়কের প্রতি উৎসর্গিত। তামিলনাড়ুর কুতানুরের নিকটে অবস্থিত মন্দিরটি এগুলির অন্যতম।   নাম-ব্যুৎপত্তি  এই রূপটির সর্বাধিক পরিচিত নামটি হল অধিবিনায়ক। "অধি" শব্দের অর্থ "আদ্যকালীন" বা "প্রাচীন" এবং "বিনায়ক" গণেশেরই নামান্তর। দ্বিতীয় নাম "নরমুখ বিনায়ক" "নর" (মানব), "মুখ" (মুখমণ্ডল) ও "বিনায়ক" শব্দ তিনটির সমষ্টি।   মূর্তিলক্ষণ  আদিবিনায়ক শিব কর্তৃক গণেশের মুণ্ডচ্ছেদ ও তারপর হস্তী বা গজের মস্তক লাভের ঘটনার পূর্ববর্তী অবস্থার মূর্তি। এই অবস্থায় গণেশের রূপ তাঁর দুই ভ্রাতা অয়াপ্পান ও কার্তিকের অনুরূপ ছিল।   তথ্যসূত্র   বিষয়শ্রেণী:গণেশের রূপভেদ বিষয়শ্রেণী:হিন্দু দেবদেবী
ঐশ্বর্যা রজনীকান্ত (জন্ম: ১ জানুয়ারি ১৯৮২) হচ্ছেন একজন ভারতীয় চলচ্চিত্র পরিচালক ও নেপথ্য গায়ক। তিনি ভারতীয় কিংবদন্তি অভিনেতা রজনীকান্তের বড় মেয়ে এবং অভিনেতা ধনুশের স্ত্রী । ধনুশ এবং শ্রুতি হাসান প্রধান চরিত্রে অভিনীত ৩ (২০১২) এর মাধ্যমে তিনি তার পূর্ণদৈর্ঘ্য চলচ্চিত্র পরিচালনায় আত্মপ্রকাশ করেন। ২০১৬ সালের আগস্টে, ঐশ্বর্যা ইউএন ওমেন সংস্থা কর্তৃক ভারতের শুভেচ্ছা দূত নির্বাচিত হন।   ব্যক্তিগত জীবন  ঐশ্বর্যা অভিনেতা রজনীকান্ত ও লতা রজনীকান্তের ঘরে জন্মগ্রহণ করেন। তার ছোটবোন সৌন্দর্য রজনীকান্ত, যিনি তামিল চলচ্চিত্র শিল্পে কাজ করে থাকেন। ঐশ্বর্যা ভারতীয় অভিনেতা ধনুশকে বিয়ে করেন। এই দম্পতির যাত্রা (জন্ম ২০০৬) ও লিঙ্গা (জন্ম ২০১০) নামের দুই ছেলে সন্তান আছে।   চলচ্চিত্র    পরিচালক হিসাবে   বছর চলচ্চিত্র ভাষা টীকা ২০১২  থ্রি  তামিল  মনোনয়ন—শ্রেষ্ঠ অভিষেক পরিচালকের জন্য সাইমা পুরস্কার (পরিচালনায় আত্মপ্রকাশ) ২০১৫  ভাই রাজা ভাই  তামিল ২০১৭সিনেমা বীরানতথ্যচিত্র২০২৩লাল সালামচিত্রগ্রহণ   গায়ক হিসাবে   বছর গান চলচ্চিত্র টীকা ২০০৩  নাতপায়ে নাতপায়ে  হুইসল  ২০১০  উন মেলা আসাদন   আয়িরতিল অরুবন  মনোনয়ন—শ্রেষ্ঠ নারী নেপথ্য গায়কের জন্য ফিল্মফেয়ার পুরস্কার - তামিল <small> (আন্দ্রেয়া জেরেমিয়ার সঙ্গে)   কন্ঠভিনেতা হিসাবে   বছর অভিনেতা চলচ্চিত্র ২০১০  রিমা সেন  আয়িরথিল ওরুবনhttp://www.sify.com/movies/ash-dubs-for-reema-sen-news-tamil-kkfsaEafedgsi.html   তথ্যসূত্র    বহিঃসংযোগ      বিষয়শ্রেণী:১৯৮২-এ জন্ম বিষয়শ্রেণী:তামিলনাড়ুর টেলিভিশন ব্যক্তিত্ব বিষয়শ্রেণী:জীবিত ব্যক্তি বিষয়শ্রেণী:তামিলনাড়ুর নৃত্যশিল্পী বিষয়শ্রেণী:ভারতীয় হিন্দু বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:চেন্নাইয়ের চলচ্চিত্র পরিচালক বিষয়শ্রেণী:তামিল চলচ্চিত্র পরিচালক বিষয়শ্রেণী:কালাইমামানি পুরস্কার প্রাপক বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:তামিলনাড়ুর নারী শিল্পী বিষয়শ্রেণী:২১শ শতাব্দীর ভারতীয় নারী শিল্পী
থাম্ব|ভেষজ ঔষধবিজ্ঞান এর ভূমিকা ভেষজ ঔষধবিজ্ঞান. জীবজ ঔষধবিজ্ঞান বা ফার্মাকোগনসি বলতে ভেষজ (ও প্রাণীজ) উৎস হতে চিকিৎসাগত গুনাগুণসম্পন্ন দ্রব্যাদির আহরণ, বিশোধন, প্রক্রিয়াজাতকরণ ও বাজারজাতকরণ এবং এসব উৎস সম্পর্কে গবেষণার ক্ষেত্রকে বোঝায়। এর ইংরেজি পরিভাষা হল "ফার্মাকগ্‌নসি"; শব্দটি দুইটি প্রাচীন গ্রিক শব্দ "Pharmakon" ও "Gnosis" থেকে এসেছে। জার্মান চিকিৎসাবিজ্ঞানের ছাত্র সি. এ. সাইডলার (C. A. Seydler) ১৮১৫ সালে সর্বপ্রথম শব্দটি ব্যবহার করেন। "Pharmakon" অর্থ "ঔষধ" (Drug) এবং "Gnosis" অর্থ "জ্ঞান", অর্থাৎ "ফার্মাকগনসি" বলতে বোঝায় ঔষধ বিষয়ক সকল জ্ঞান। ভেষজ ঔষধবিজ্ঞান  আধুনিক ঔষধ প্রস্তুতি ও ব্যবহার বিজ্ঞান শিক্ষার একটি গুরুত্বপূর্ণ অঙ্গ।  বিংশ শতাব্দীর শুরুর দিকে এই শাস্ত্র বিস্তারলাভ শুরু করে। ভেষজ রসায়ন হিসেবেও একে বলা যায়; তখনকার ঔষধি গাছের উপর বিশেষ জ্ঞানের ক্ষেত্র যেটিতে স্থান পায় গাছটিকে শনাক্তকরণ এবং তার থেকে আহরিত ঔষধি উপাদানকে মিহিগুঁড়া (পাউডার) অবস্থায় সংরক্ষণের কৌশল। এখন পর্যন্ত এর প্রয়োগ অত্যন্ত সফল এবং উচ্চপ্রযুক্তির ছোঁয়ায় সম্প্রসারমান। ভেষজ ঔষধবিজ্ঞানের প্রধান শাখাগুলি নিম্নরূপ:  চিকিৎসামূলক নৃ-উদ্ভিদবিজ্ঞান (Medical Ethnobotany): চিকিৎসাক্ষেত্রে ঐতিহ্যগতভাবে প্রচলিত গাছপালার ব্যবহার নৃ-ঔষধবিজ্ঞান (Ethnopharmacology): ঐতিহ্যগতভাবে প্রচলিত গাছপালার ফার্মাকোলজি শিক্ষা উদ্ভিজ্জ চিকিৎসা (Phytotherapy): গাছপালা থেকে পাওয়া নির্যাসের চিকিৎসামূলক ব্যবহার উদ্ভিজ্জ রসায়ন (Phytochemistry): বৃক্ষরাজি হতে প্রাপ্ত রাসায়নিকের উপর আলোচনা (নামকরণ, সনাক্তকরণ, বাছাইকরণ, নতুন সম্ভাব্য ঔষধি রাসায়নিকবিশিষ্ট গাছ তল্লাশিকরণ)  প্রাণিজ ভেষজ ঔষধবিজ্ঞান  (Zoopharmacognosy): যে প্রক্রিয়ায় রোগগ্রস্থ জীবেরা নিজ রোগের নিরাময়কারি গাছ বেছে নেয় অথবা তার সাহায্যে রোগের প্রতিরোধ করে  সামুদ্রিক ভেষজ ঔষধবিজ্ঞান (Marine pharmacognosy): সামুদ্রিক অণুজীব হতে প্রাপ্ত রাসায়নিকের ব্যবহার।  তথ্যসূত্র  বিষয়শ্রেণী:ঔষধ প্রস্তুতি ও ব্যবহার বিজ্ঞান বিষয়শ্রেণী:রসায়ন বিষয়শ্রেণী:ভেষজ ঔষধবিজ্ঞান বিষয়শ্রেণী:ঔষধবিজ্ঞান বিষয়শ্রেণী:লুপ্তপ্রায় প্রজাতি
বামরাইল বাংলাদেশের বরিশাল জেলার অন্তর্গত উজিরপুর উপজেলার একটি ইউনিয়ন।   আয়তন  বামরাইল ইউনিয়নের আয়তন ৬,১৯৩ একর।   প্রশাসনিক কাঠামো  বামরাইল ইউনিয়ন উজিরপুর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম উজিরপুর থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বামরাইল ইউনিয়নের মোট জনসংখ্যা ২৭,৬০৮ জন। এর মধ্যে পুরুষ ১৩,০৭৮ জন এবং মহিলা ১৪,৫৩০ জন। মোট পরিবার ৬,১৬৬টি।   শিক্ষা  ২০১১ সালের আদমশুমারি অনুযায়ী বামরাইল ইউনিয়নের সাক্ষরতার হার ৭১%।   আরও দেখুন   উজিরপুর উপজেলা  উজিরপুর থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:উজিরপুর উপজেলার ইউনিয়ন
This template creates a single succession box center column to be used with succession boxes for the function of listing titles.  Usage  The format is {{s-ttl|title=enter title here|years=enter years title was held here|parameter=}}, where parameter= can be used optionally for any of the additional parameters listed in the following table.  district — For use with parliamentary offices.  Insert as a wikilink the district represented during the tenure in office. regent1 (or regent 2, or regent 3) AND years1 (or years2, or years3) — These parameters can be used when an office is held in tandem with another person.  Examples of this include co-rulers of a country or region and regencies.  It does not include consorts or sub-positions such as vice presidencies.  The "years" parameter should only contain years, not days or months, but all other guidelines rules apply. alongside — This parameter is reserved for political positions where two people share power, such as US senators. lords — Designates that the person was a member of the House of Lords.  The parameter is asking for the dates they served in the house. creation — Adds a sub-line beneath the title that allows for a "creation" number for certain noble titles (such as the Dukes of Cornwall). dynasty — Adds a sub-line beneath the title that allows for a "dynasty" number for certain royal dynastic lines (such as the Pharaohs of Egypt). with alternative parameter for use when an office is shared with one or more others with2–with25 to allow others sharing the office to be listed separately  This template allows for multiple row-spans using the parameter |rows=| between the template name and the first parameter.  Example From the Richard, 1st Earl of Cornwall article: {{s-start}} {{s-reg | en}} {{s-new | creation}} {{s-ttl | title=[[Earl of Cornwall]] | creation=7th creation | years=4 March 1857 – 21 January 1861}} {{s-aft | after=[[Edmund, 2nd Earl of Cornwall|Edmund]]}} {{s-end}}  From the Jefferson Davis article: {{s-start}} {{s-par | us-sen}} {{s-bef | before=[[Stephen Adams (politician)|Stephen Adams]]}} {{s-ttl | title=[[List of United States Senators from Mississippi|Senator from Mississippi (Class 1)]] | years=March 4, 1857 – January 21, 1861 | alongside=[[Albert G. Brown]]}} {{s-aft|after=[[Adalbert Ames]]}} {{s-end}}  See also Documentation for creating succession boxes can be found at Template:S-start/doc. বিষয়শ্রেণী:মুদ্রণ বহির্ভূত
ইন্দ্রদ্যুম্ন ( সংস্কৃত : इन्द्रद्युम्न ) হল  হিন্দু ধর্মগ্রন্থে উল্লিখিত পান্ড্য রাজার নাম।  ভারতীয় মহাকাব্য মহাভারত এবং পুরাণে বর্ণিত পান্ড্য রাজা ইন্দ্রদ্যুম্ন সূর্যবংশের রাজা সুমতির পুত্র এবং ভরতের পৌত্র।  বিষ্ণু ভক্ত এই রাজা গজেন্দ্র স্তূতি অর্থাৎ  বিষ্ণু সহস্রনামে   গজেন্দ্রমোক্ষে ভগবান বিষ্ণুর দ্বারা গজেন্দ্র জন্ম ও মৃত্যুর চক্র থেকে মোক্ষ বা মুক্তি লাভ করেন।   প্রাচীন ভারতের মালবদেশের অবন্তী অঞ্চলের রাজার নামও পান্ড্য রাজার মতো একই সূর্যবংশের বংশধর রাজা ইন্দ্রদ্যুম্ন। ইনি পুরীর জগন্নাথ মন্দিরে  জগন্নাথ, বলরাম এবং সুভদ্রার মূর্তি প্রতিষ্ঠার জন্য কিংবদন্তি হয়ে আছেন  এবং যাহা স্কন্দ পুরাণে পুরুষোত্তম-ক্ষেত্র - মাহাত্ম্য বিভাগে বিশেষভাবে বর্ণিত আছে।   থাম্ব| গজেন্দ্রমোক্ষের কিংবদন্তির ভাস্কর্য,যেখানে গজেন্দ্ররূপে রাজা ইন্দ্রদ্যুম্নকে বিষ্ণু একটি কুমির থেকে উদ্ধার করেছিলেন। দশাবতার মন্দির, দেওঘর।   আরো দেখুন   নীলমাধব  নীলমাধব মন্দির   তথ্যসূত্র   বিষয়শ্রেণী:সূর্য রাজবংশ বিষয়শ্রেণী:ভাগবত পুরাণের চরিত্র বিষয়শ্রেণী:মহাভারতের চরিত্র
alt=লাক্কাতুরা চা বাগান|থাম্ব|303x303পিক্সেল|লাক্কাতুরা চা বাগানের একটি দৃশ্য লাক্কাতুরা চা বাগান সিলেট শহরের উপকণ্ঠে বিমানবন্দর সড়কে চৌকিদেকিতে মনোলোভা একটি চা বাগান । এটি   বাংলাদেশের অন্যতম বৃহত্তম চা বাগান। বিশাল এই চা বাগানটি থেকে প্রতিবছর ৫ লক্ষ কেজি চা উৎপাদিত হয়। এর পাশেই বাংলাদেশ তথা উপমহাদেশের বৃহত্তম এবং সর্বপ্রথম প্রতিষ্ঠিত চা বাগান মালনীছড়া চা বাগান অবস্থিত।   ইতিহাস  ইংরেজ সাহেব হার্ডসনের হাত ধরে ১৮৪৯ সালে প্রতিষ্ঠিত চা বাগানটি। ন্যাশনাল টি কোম্পানি লিমিটেডের অধীনে চলে এই চা বাগানটি। সিলেটের এই চা বাগান থেকেই চা চাষের গোড়াপত্তন। যা এখন ইতিহাস ও ঐতিহ্যের অংশ।   বর্ণনা  থাম্ব|লাক্কাতুরা চা বাগানে রাবার সঙ্গিগ্রহের দৃশ্য সিলেট শহরের উত্তর প্রান্ত ঘিরে রাখা সবুজ বনানীই হলো লাক্কাতুরা চা বাগান। ২৯৩ হেক্টর বা প্রায় ৩২০০ একর জুড়ে এর অবস্থান। মালনীছড়া আর লাক্কাতুরা চা বাগান পাশাপাশি। ব্যবধান শুধু রাস্তার এপাশ ওপাশ। শ্রেষ্টত্বের দিক থেকে লাক্কাতুরা চা বাগানটি কখনো কখনো মালনীছড়া চা বাগানকে ছাড়িয়ে গেছে। বাগানে হাঁটলেই চোখে পড়বে কমলা, কাঁঠাল ও সুপারি বাগান। এছাড়া ট্যাং ফল, আগর, রাবার, চন্দনসহ অনেক ওষুধি-শোভাবর্ধক বৃক্ষ। বাগানের সব পথের ধারে উঁচু-নিচু টিলার ভেতর দিয়ে চলে গেছে মাটির রাস্তা। হেঁটে ভেতরে গেলে একেকটি রাস্তা ধরে প্রায় দুই ঘণ্টা হাঁটা যায়।    সিলেট বিভাগীয় স্টেডিয়াম   চারপাশে চা বাগান আর মাঝখানে স্টেডিয়াম, সবুজ প্রকৃতির ভেতর স্টেডিয়াম পৃথিবীতে একটাই। সবুজ পাহাড়টিলা আর নয়নাভিরাম চা বাগানের মনোরম পরিবেশ বেষ্টিত এই স্টেডিয়ামটি সিলেট আন্তর্জাতিক বিমানবন্দর থেকে স্বল্প দূরত্বে অবস্থিত। এখানেই ২০১৪ টি-টুয়েন্টি মহিলা বিশ্বকাপের জমকালো আসর বসেছিল।   আরো দেখুন    সিলেট বিভাগ  বাংলাদেশের দর্শনীয় স্থানসমূহ  পাংতুমাই  কৈলাশটিলা  ড্রিমল্যান্ড পার্ক   তথ্যসূত্র   বিষয়শ্রেণী:বাংলাদেশে চা শিল্প বিষয়শ্রেণী:বাংলাদেশের চা বাগান
মোহাম্মদ ইরফান আলী (); (জন্মঃ ১ জুলাই ১৯৮৪) হলেন একজন ভারতীয় সঙ্গীতশিল্পী। তিনি হায়দ্রাবাদে জন্মগ্রহণ করেন এবং অল সেন্ট উচ্চ বিদ্যালয় থেকে তার স্কুল জীবন সম্পন্ন করেন; যেখানে তিনি তার স্কুলের বার্ষিক প্রতিযোগিতা অনুষ্ঠানের শেষে তার গানের প্রতিভা অসাধারণ প্রতিভা প্রকাশ করেন। তিনি "জো জিতা ওহি সুপার স্টার ২" খেতাব বিজয়ী। এছাড়াও তিনি "আমুল স্টার ভয়েস অব ইন্ডিয়া" এবং জি টিভি "এর সা রে গা মা পা" এর অন্যতম সুপরিচিত একজন প্রতিযোগী।Small town's big hope on Jo Jeeta Wohi Superstar 2!  entertainment.oneindia.in (April 6, 2012) Shekhar তিনি মণি রত্নমের রাবন চলচ্চিত্রে সর্বপ্রথম প্লেব্যাক শিল্পী হিসেবে আত্মপ্রকাশ করেন। এরপর তিনি ২০১১ সালে ইমরান হাশমি অভিনীত মার্ডার ২ এর জনপ্রিয় গান ফির মোহাব্বাতে কণ্ঠ দেন। ইরফান বান্টি ওয়ালিয়ার "লামহা" চলচ্চিত্রের রেহমাত জারা গানের জন্য শ্রেষ্ঠ তরুন উদীয়মান আত্মপ্রকাশকারী শিল্পীর পুরস্কার লাভ করেন।  গান সমূহ  বছর  চলচ্চিত্র  গানের শিরোনাম  সঙ্গীত পরিচালক  টীকা ২০১০  রাবণ  বেহনে দেhttp://m.timesofindia.com/Entertainment/Bengali/Music/Behne-de-singer-makes-Tolly-debut/articleshow/33235448.cms  এ. আর. রহমান   লামহা  সালাম জিন্দেগী  রেহমাত জারা  মিথুন  ২০১২  আজাব গাজাব লাভ  সুন সোনিয়ে  সুন সোনিয়ে (রিমিক্স)  সাজিদ-ওয়াজিদ  ওএমজি: ওহ মাই গড়!  তু হি তু  তু হি তু (রিমিক্স)  হিমেশ রেশামিয়া  মুপ্পোঝুধাম আন কারপানিগাল  ইয়ার আবার ইয়ারো  জি. ভি. প্রকাশ কুমার  তামিল চলচ্চিত্র দিল জানি  রে মানা    ওড়িয়া এ্যালবাম ২০১৩  ইশক এ্যাকচুয়ালি  তুম জো মিলে  শাহদাব ভার্তিয়া  সত্য ২  বিরানী  সঞ্জীব-দর্শন  ব্রেক আপ  বাধিলি পোলেনি    ২০১৪  আরিয়ান  বারিশ  মিথুন  দ্যা এক্সপোজ  দার্দ দিলো কে  হিমেশ রেশামিয়া  এ্যাংরি ইয়ং ম্যান  তেরে বিন জিয়া  আমজাদ নাদীম  আমি শুধু চেয়েছি তোমায়  আমি শুধু চেয়েছি তোমায়  সভ্য গপ্ত  বাংলা চলচ্চিত্র সিটিলাইটস  মুসকুরানে (আনপ্লাগ)  জিৎ গাঙ্গুলী  অগ্নি ২  বানজারা  মিথুন  ২০১৬  উরছে ধূলো  রানা পাগলা “দি ম্যান্টাল”  প্রশেন  বাংলা চলচ্চিত্র  আরও দেখুন  আসিফ আকবর  জাভেদ আলী  তথ্যসূত্র   বহিঃসংযোগ   Mohammed Irfan Ali Official Website Facebook page  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় গায়ক বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:হায়দ্রাবাদ, ভারতের সঙ্গীতশিল্পী বিষয়শ্রেণী:কর্ণাটকের চলচ্চিত্র সঙ্গীতজ্ঞ বিষয়শ্রেণী:কর্ণাটকের সঙ্গীতশিল্পী বিষয়শ্রেণী:ভারতীয় নেপথ্য গায়ক বিষয়শ্রেণী:উড়ুপি জেলার ব্যক্তি বিষয়শ্রেণী:২১শ শতাব্দীর ভারতীয় গায়ক
তুহিনা দাস একজন ভারতীয় বাঙালি মডেল এবং অভিনেত্রী।   কর্মজীবন  তুহিনা দাস ভারতের পশ্চিমবঙ্গ কাঁথি  রাজ্যের একটি মধ্যবিত্ত পরিবারে বড় হয়ে ওঠেন এবং ফ্যাশন নিয়ে পড়াশোনা করতে চলে যান কলকাতায়। তিনি কলকাতায় গিয়ে থিয়েটার দৃশ্যে সক্রিয় হয়ে ওঠেন ও তারপর থেকে তিনি অভিনয় জীবন শুরু করেন। তিনি বিভিন্ন  চলচ্চিত্রটি অভিনয় করেন যেমন অপর্ণা সেনের ঘরে বাইরে আজ,  এজন্য  তিনি পশ্চিমবঙ্গ চলচ্চিত্র সাংবাদিক সমিতির সবচেয়ে প্রতিশ্রুতিশীল অভিনেত্রীর পুরস্কার পেয়েছিলেন। দাস বাংলা ওয়েব সিরিজ দময়ন্তীতে তার নাম ভূমিকার জন্য একটি যুগান্তকারী পেয়েছেন। সেই থেকে তিনি বেশ কয়েকটি পূর্ণদৈর্ঘ্য চলচ্চিত্র এবং ওয়েব সিরিজে অভিনয় করেছেন ও ২০২১ সালে হিন্দি ভাষায় তার অভিষেক ঘটে।   চলচ্চিত্রের তালিকা  +বছর ফিল্ম/টিভি সিরিজ চরিত্র মন্তব্য প্ল্যাটফর্ম তথ্যসূত্র ২০১৮ আসছে আবার শবর উমা ডেবিউ ফিল্ম ২০১৯ ঘাওরে বাইরে আজ বৃন্দা  ২০২০ পাপ বোন তনুশ্রী হোইচোই ফিল্ম ২০২০ দময়ন্তী দময়ন্তী দত্ত গুপ্ত ওয়েব সিরিজ হইচই ২০২০ ব্রেক আপ স্টোরি ওয়েব সিরিজ হইচই ২০২০ হ্যায় তৌব্বা ওয়েব সিরিজ আল্ট বালাজী ২০২২ অভিযান ওয়াহিদা রহমান  ২০২২ অপরাজিতা  ২০২২ রাকতো বিলাপ ওয়েব সিরিজ হইচই    তথ্যসূত্র    বহিঃসংযোগ      বিষয়শ্রেণী:১৯৯২-এ জন্ম বিষয়শ্রেণী:বাঙালি অভিনেত্রী বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেত্রী
শাহবাজ আহমেদ (জন্ম ১২ ডিসেম্বর ১৯৯৪) একজন ভারতীয় ক্রিকেটার। ২০১৮ সালের ২০ ডিসেম্বর বিজয় হাজারে ট্রফি খেলার সময় বেঙ্গল ক্রিকেট দলের হয়ে লিস্ট এ ক্রিকেটে নিজের অভিষেক ঘটান। একই সালের ১৪ ডিসেম্বর ২০১৮-১৯ রণজি ট্রফিতে প্রথম-শ্রেণীর ক্রিকেটে অভিষেক করেন তিনি। দুই মাস পর ২০১৯ সালের ২৪ ফেব্রুয়ারি ২০১৮-১৯ সৈয়দ মুস্তাক আলী ট্রফিতে বেঙ্গল ক্রিকেট দলের পক্ষে টুয়েন্টি২০ ক্রিকেটে আত্মপ্রকাশ করেন।  ২০১৯ এর অক্টোবরে, ২০১৯-২০ দেওধর ট্রফিতে খেলার জন্য ভারত এ দলের স্কোয়াডে মনোনীত হন। ২০২০ সালের আইপিএল খেলোয়াড় নিলামে ২০২০ ইন্ডিয়ান প্রিমিয়ার লিগ আসরের জন্য রয়্যাল চ্যালেঞ্জার্স ব্যাঙ্গালোর কর্তৃক নিজেদের দলে ভিড়িয়ে নেয়।  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় মুসলিম বিষয়শ্রেণী:হরিয়ানা থেকে আগত ক্রিকেটার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:সানরাইজার্স হায়দ্রাবাদের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:নুহ জেলার ব্যক্তি
আর্মেনীয় অলিম্পিক কমিটি (; এছাড়াও সংক্ষেপে আইওসি কোড এআরএম দ্বারা পরিচিত) হলো আর্মেনিয়ার জাতীয় অলিম্পিক কমিটি। এই সংস্থাটির ১৯৯০ সালে প্রতিষ্ঠিত হয়েছে; প্রতিষ্ঠার ৩ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর আর্মেনিয়ার ইয়েরেভানে অবস্থিত।  বর্তমানে আর্মেনীয় অলিম্পিক কমিটির সভাপতির দায়িত্ব পালন করছেন গাগিক সারুকিয়ান, যিনি ২০০৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন রাচিয়া রোস্তোমিয়ান।  ইতিহাস ১৯৯০ সালে আর্মেনিয়ার বহু-ক্রীড়ার সর্বোচ্চ সংস্থা হিসেবে আর্মেনীয় অলিম্পিক কমিটি প্রতিষ্ঠিত হয়েছে। রুবেন হাকোপিয়ান এই সংস্থার প্রথম সভাপতির দায়িত্ব পালন করেছেন, যিনি ১৯৯০ হতে ১৯৯৩ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ছয় বছর পর আর্মেনিয়া ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে আর্মেনিয়া  তথ্যসূত্র  বহিঃসংযোগ     এএনওসিতে আর্মেনীয় অলিম্পিক কমিটি   অলিম্পিডিয়ায় আর্মেনীয় অলিম্পিক কমিটি   অলিম্পিক.কমে আর্মেনীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে আর্মেনিয়া বিষয়শ্রেণী:আর্মেনিয়ার ক্রীড়া পরিচালনা পরিষদ বিষয়শ্রেণী:১৯৯০-এ আর্মেনিয়ায় প্রতিষ্ঠিত বিষয়শ্রেণী:১৯৯০-এ প্রতিষ্ঠিত ক্রীড়া সংস্থা
রেঢ়াখোল রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷Malleson, G. B.: An historical sketch of the native states of India, London 1875, Reprint Delhi 1984 এটি ছোটনাগপুর দেশীয় রাজ্যসমষ্টির অন্তর্গত ছিল এবং এটি রাজধানী ছিল রেঢ়াখোল শহরে, যা বর্তমানে ওড়িশা রাজ্যের সম্বলপুর জেলায় অবস্থিত। রাজ্যটি   ক্ষেত্রফল জুড়ে বিস্তৃত ছিল এবং ১৯০১ খ্রিস্টাব্দে এটির নথিভুক্ত জনসংখ্যা ছিল ২৬,৮৮৮ জন। ১৯০৪ খ্রিস্টাব্দে এটির বার্ষিক রাজস্বের পরিমাণ ছিল‌ ৫৫,০০০ ভারতীয় মুদ্রা।  রাজ্যটির অধিকাংশ অংশই জঙ্গল আবৃত ছিল এবং তা ছিল মূলত হাতি চলাচলের ক্ষেত্র। রেঢ়াখোল রাজ্যের অধিকাংশ বাসিন্দা ওড়িয়া সম্বলপুরী হলেও কোল, মুন্ডা, ওরাওঁ জনজাতির লোকেরাও বাস করতেন। রাজ্যটির সিংহভাগ লোক চাষা সম্প্রদায়ের অন্তর্ভুক্ত ছিল।  ইতিহাস পাটনাগড় রাজ্যের রাজা এটিকে স্বাধীন রাজ্যে পরিণত করার পূর্বে খ্রিস্টীয় অষ্টাদশ শতাব্দী পর্যন্ত এটি বামণ্ডা রাজ্যের একটি সামন্ত জমিদারির অংশ ছিল। জনশ্রুতি অনুযায়ী বামণ্ডার রাজা এবং রেঢ়াখোলের সামন্ত রাজার পরিবারের মধ্যে যুদ্ধ ছিল প্রায় নিত্যনৈমিত্তিক ঘটনা। এরকমই এক ভয়াবহ যুদ্ধের সময় বামণ্ডা রাজ্যের রাজা রেঢ়াখোলের সামন্ত রাজপরিবারের সমস্ত সদস্যকে হত্যা করলেও একটি শিশু বালককে হত্যা করতে পারেনা। বালকটি স্থানীয় ভুক্তশুদ্ধ কৃষক সম্প্রদায়ের এক নারীর কাছে লুক্কায়িত ছিলেন ফলে বামণ্ডার সৈন্যরা তাকে খুঁজে পান না। কিশোর প্রাপ্তবয়স্ক হলে তিনি তার রাজ্য পুনরুদ্ধারে সফল হন। কৃতজ্ঞতার সহিত তিনি ভুক্তশুদ্ধ কৃষক সম্প্রদায়কে রাজ্যের শাসকের মাতৃ বংশপরিচয় বলে সম্মানিত করেন। They are kadam Vanshies Imperial Gazetteer of India, v. 21, p. 61. রেঢ়াখোল রাজ্যের শাসক কে ছিলেন কদম্ব বংশীয় রাজপুত, তথা সরাইকেল্লা, খরসোয়াঁ এবং বনাই রাজ্যের সাথে বংশগতভাবে সম্বন্ধীয়।  খ্রিস্টীয় ঊনবিংশ শতাব্দীতে রাজা বিশনচন্দ্র জনমুনির রাজত্বকাল ৭৫ বছর অবধি টিকে ছিল। রাজ্যটি ১৯০৫ খ্রিস্টাব্দ পর্যন্ত মধ্যপ্রদেশের ছত্রিশগড় বিভাগীয় কমিশনারের রাজনৈতিক দখলের অধীনে ছিল, পরে এটিকে বেঙ্গল প্রেসিডেন্সির অন্তর্ভুক্ত করা হয়। ১৯৪৮ খ্রিস্টাব্দের পয়লা জানুয়ারি তারিখে রেঢ়াখোল রাজ্যের শেষ শাসক রাজা গিরিশচন্দ্র দেও ভারতীয় অধিরাজ্যে যোগদানের ইচ্ছা প্রকাশ করে সম্মতিস্বাক্ষর করেন।   শাসকবর্গ  রেঢ়াখোল রাজ্যের শাসকরা কদম্ব বংশীয় রাজপুত ছিলেন এবং তারা রাজা উপাধিতে ভূষিত হতেন।    রাজা  ১৮২৫ - ১৯০০                বিশনচন্দ্র জনমুনি ১৯০০ - ৩ জুলাই ১৯০৬            গৌরচন্দ্র দেও ৩ জুলাই ২৯০৬ - ১৯৩_         বীরচন্দ্র যাদুমণি দেও জনমুনি  ১৯৩_ - ১৫ আগস্ট ১৯৪৭         গিরীশচন্দ্র দেও  তথ্যসূত্র  বিষয়শ্রেণী:ওড়িশার ইতিহাস বিষয়শ্রেণী:ওড়িশার দেশীয় রাজ্য বিষয়শ্রেণী:সম্বলপুর জেলা
বাহাওয়ালপুর গির্জায় বন্দুকধারীর গোলাগুলির ঘটনাটি সংঘটিত হয়েছিল ২৮ অক্টোবর ২০০১ সালে। সেদিন ছয়জন লস্করে ঝংভির ছয়জন হামলাকারী পাকিস্তানের পাঞ্জাবের বাহাওয়ালপুরের সেন্ট ডমিনিকস গির্জায় আক্রমণ করে। গির্জার প্রহরী এবং ১৭ জন খ্রিস্টান নিহত হয়।   পটভূমি  পাকিস্তানে চরমপন্থীরা অমুসলিমদের টার্গেট করে। যেহেতু ২০০১ সালে আফগানিস্তানে আগ্রাসনের সময় পাকিস্তান মার্কিন যুক্তরাষ্ট্রকে সমর্থন করেছিল, তাই সন্ত্রাসীরা পাকিস্তানি সংখ্যালঘুদের, বিশেষ করে খ্রিস্টানদের লক্ষ্যবস্তু বানায়।   গোলাগুলি  তিনটি মোটরসাইকেলে থাকা ছয়জন মুখোশধারী বন্দুকধারী তাদের একে-৪৭ রাইফেল বের করে যা তারা তাদের ব্যাগে লুকিয়ে রেখেছিল এবং গুলি শুরু করে। এ সময় গির্জার ভেতরে প্রায় ১০০ জন লোক ছিল। তারা প্রথমে গির্জার প্রহরীকে গেটে হত্যা করে তারপর গির্জায় ঢুকে উপাসকদের ওপর গুলি চালাতে থাকে। শুটিংয়ের সময় তারা স্লোগান দিচ্ছিল, "আফগানিস্তান ও পাকিস্তান, খ্রিস্টানদের কবরস্থান" এবং "আল্লাহু আকবর" (ঈশ্বর মহান) স্লোগান দিচ্ছিল। তারা ০৮:৫২ থেকে ০৮:৫৫ (পাকিস্তানের স্থানীয় সময়ে) পর্যন্ত ৩ মিনিটের জন্য গুলি চালায়। হামলায় ১৮ জন নিহত হয়েছে।   প্রতিক্রিয়া  পাকিস্তানের রাষ্ট্রপতি পারভেজ মোশাররফ হামলার জন্য প্রশিক্ষিত চরমপন্থীদের অভিযুক্ত করে বলেছেন যে তিনি খ্রিস্টানদের হত্যার জন্য দুঃখিত।  হামলার দুই দিন পর, পুলিশ একটি ক্র্যাকডাউন শুরু করে এবং ২২জন সন্দেহভাজনকে গ্রেপ্তার করে। ২৮ জুলাই ২০০২-এ, লস্করে ঝংভির ৪ জন সন্দেহভাজন যারা অপরাধ করেছে বলে স্বীকার করেছে, একটি অতর্কিত হামলায় নিহত হয়েছিল।   আরও দেখুন    লস্করে ঝংভি   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:বাহাওয়ালপুর